السلام عليكم ورحمة الله وبركاته. عليكم السلام ورحمة الله. ان الحمد لله نحمده ونستعينه ونستغفره ونستهديه. ونعوذ بالله من شرور انفسنا ومن سيئات اعمالنا انه من يهده الله فلا مضل له ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله اما بعد
موضوع النهاردة موضوع على نفس درجة الاهمية في الموضوعات السابقة وانا اعلم ان الكثير من الحضور وممن يتابعون على صفحات التواصل الاجتماعي والموقع من المؤكد واقع فيه لان هو مش وراه نوايا شريرة. ما فيش وراه نوايا شريرة. ومع زلك بياخد من الحسنات. موضوع مهم جدا
محتاج وقفات قبل ما اتكلم في الموضوع افكركم بالاية الكريمة لقد جاءكم رسول من انفسكم عزيز عليه ما عنتم حريص عليكم بالمؤمنين رؤوف رحيم. التحذيرات الكتيرة اللي الرسول عليه الصلاة والسلام عمال يقولها للمسلمين عشان حسناتهم
ما تتسحبش من ميزان الحسنات هي كلها لمصلحتكم. مش كده؟ لمصلحة المؤمنين. حريص عليكم. فاه في ناس بتبقى قلقانة من كتر التخويف الذي نراه والمواقف التي يأخذها الرسول عليه الصلاة والسلام مع الصحابة الكرام ومعنى في التنبيه على هذا الامر
فهذا من حرصه صلى الله عليه وسلم. والمواقف هنشوف مسلها النهاردة وهنستغربها. هنستغربها فعلا لكن فعلها صلى الله عليه وسلم خوفا على امته. عليه الصلاة والسلام. عشان يحذرنا من اليوم اللي ما فيش فيه رجعة. واتقوا يوما
ترجعون فيه الى الله فاذا اليوم ما ما تستطيع ان تعود. قال ربي ارجعون لعلي اعمل صالحا فيما تركت. كلا موضوع النهاردة بنتكلم على موضوع الدين. الديون الاستدانة انك انت بتتداين من ناس او بتتداين من
الاستدانة مشروعة بلا شك يعني يجوز ان انت تستدين لكنها مؤامرة. مغامرة. انا بقول لك على قد ما تقدر ما تحطش نفسك في هزه المغامرة. حتى لو كانت الامور ميسرة
سارة للدين. الرسول عليه الصلاة والسلام بيقول ايه في الحديس بقى؟ احنا قلنا ان في ميزان وميزان الحسنات ميزان الحسنات بنتكلم في المجموعة دي من المحاضرات على الهباء المنثور. يعني في حسنات دخلت وخرجت
حد خدها او في حسنات زكرنا ان هي او اعمال اعمال انت تزن انها صالحة لكنها لم تقبل. امس اتكلمنا على الحسنات التي قبلت ولكنها سحبت. سحبها من اعتديت عليه في الدنيا
وزكرنا صور التعدي. تعدي لفظي او معنوي وتعدي بدني وتعدي على الاموال. ده في واحد بيتعمد التعدي على الاخرين وربنا سبحانه وتعالى عوض المتعدى عليه ده من حسنات الاول يوم القيامة. تمام؟ الموقف ده
واحد استدان من الناس وما قضاش الدين اللي عليه. هو هنا ما هواش زي الاولاني المتعدي على الناس بيشتم ويضرب وياكل مال الناس هو كان في ضيق معين واستقرض وبعدين ما قدرش يرد الدين بتاعه ومات. الرسول عليه الصلاة والسلام يقول ايه؟ من مات وعليه
نار او درهم قضي من حسناته. ليس ثم دينار ولا درهم. ليس ثمة ثمة يعني ايه هناك هناك فين؟ في يوم القيامة عند الميزان. ما فيش شباك درهم ولا الدينار. هتصرف منين
من الحسنات. هنا الرسول عليه الصلاة والسلام بيقول من مات وعليه دينار او دينار لا يناقش هنا. الرسول عليه الصلاة والسلام قضية ان العبد كان يحرص على السداد وكان عنده النية وفوجئ بالموت او حصلت له زروف او ما بتكلمش في الموضوع ده خالص ما فتحوش
ده هو ادى قاعدة مطلقة من مات وعليه دينارا او درهم قضي من ليست ثمة دينار ولا درهم. ما حدش يستسهل الدين حتى لو كنت متصور انك انت قادر تماما على السداد
حتى لو انت انت الاليات المادية اللي في ايديك الحسبة المادية بتقول انا قادر على السداد. انا مسلا باقترض آآ الفين تلتلاف آآ دولار او عشر تلاف دولار وانا دخلي مسلا هنقول الف الفين عشرة فانا حاسب ان اللي هقدر
تخرج واتفقت مع الدائن ان انا هادي لك كل شهر مسلا خمسمية. هو يوافق الدائن وانا يعني عندي القدرة بالحسابات المادية على قد ما تقدر ما تعملش الموضوع ده. حتى وانت متصور انك انت قادر. لان الله
الله اعلم بكرة في ايه الله اعلم ما تحطش نفسك في هذا الاختبار القضية مش قضية فضيحة في الدنيا ومواقف سيئة قدام الناس ولا قدام ولا الاولاد القضية قضية اخرة هي دي القصة اللي المفروض تشغلني على طول. قضية ميزان يوم القيامة. انا اضمن منين عمري
انا استلفت آآ سبع تلاف آآ عشر تلاف عشرين الف وبعد كده تاني يوم مت وقرايبي ما عندهمش القدرة على السداد اعمل ايه طيب طب انا مت من غصب عني وانا كنت عارف ميعاد موتي ما انت اللي استلفت. طب انا استلفت كنت مضطر فعلا مضطر اضطرار حتمي
كان ممكن تعديها. يعني بتقترض للاضطرار الحقيقي الشرعي ولا بتقتضي للرفاهية والرفاهية على فكرة دي نسبية. نسبية. يعني ممكن واحد بيقترض عشان يجيب سيارة جديدة. مش كده؟ وعلى فكرة الاقساط دين اللي بيشتريه بالقسط ده دين صح؟ دين عليه دين عليه انه يدفع لمدة ست سنين سبع
سنين كل شهر تلتميت دولار او ربعميت دولار او كذا او كذا. انا بشتري عايز اقعد في عربية جميلة واقوم جاي اشتريها ايه بالقرض وعايز مش عارف اعمل ايه او بالقرض وعايز ايه بالقرض بالقرض بالقرض؟ ده كل ده على افتراض ان القرض حسن كمان يعني. ما دخلناش في قضية الربا يعني. بنتكلم على القرض حسن
فغرقت نفسي في القروض وبعدين قمت ميت. او اصبت بمرض مقعد كل واحد معرض ان تجي له حادسة عربية تقوم جاي مكسرة رجليه مكسرة آآ كزا قاعد في البيت ما فيش شغل. جا له مرض جا له حالة
افتقار مفاجئة افتقر فجأة لاي سبب وياما بنشوف ياما بنشوف كل واحد فينا عنده عشرين تلاتين قصة من كده او اكتر فالرسول عليه الصلاة والسلام بينبهك. هقول لكم بعض المواقف كده المؤثرة فكروا فيها. عشان تاخدوا الموضوع مأخز الجد. تخلصوا من الديون لو عليكم
آآ ابو قتادة رضي الله عنه بيروي انه الرسول عليه الصلاة والسلام قام فيهم وذكر الجهاد في سبيل الله وذكر ان الجهاد في سبيل الله والايمان بالله من افضل الاعمال. الجهاد في سبيل الله والايمان بالله. من افضل الاعمال. فقام رجل
وقال يا رسول الله يا رسول الله ارأيت ان قتلت في سبيل الله يكفر عني خطاياي؟ القتل في سبيل الله فقدت روحي كلها في سبيل الله وانا نيتي خالصة فالعمل صائب والنية صالحة. هل هذه الكتلة من الحسنات تكفر عني السيئات
فقال صلى الله عليه وسلم اجابة بسيطة جدا وسريعة جدا. نعم. نعم. وبعدين قال له خلي بالك ان قتلت في سبيل الله وانت صابر محتسب مقبل غير مدبر يبقى هو جمع له في في الكلام ده اللي احنا قلناه في شروط قبول العمل. النية والصواب. النية وموافقة السنة
فقال له لو انت قتلت صابر محتسب مقبل غير مدبر خلاص كفرت عنك خطاياك الراجل سمع الاجابة الحمد لله جميل. ثم قال صلى الله عليه وسلم مرة تانية قال له كيف قلت؟ هو انت قلت ايه
سألتني ايه السؤال تاني؟ يا الله بيراجع نفسه صلى الله عليه وسلم لان هو جا له دلوقتي في الوقت ده جبريل وهو الحديث صحيح مسلم. بيقول له ايه؟ كيف قلت؟ فقال الرجل ارأيت
بيرجع يعيد السؤال ارأيت ان قتلت في سبيل الله يكفر عني خطاياي؟ قال صلى الله عليه وسلم نعم ان قتلت وانت صابر محتسب مقبل غير مدبر الا الدين. يا الله! صدق رسول الله! ده راجل
مقبل وغير مدبر ومحتسب وصابر ومقاتل في سبيل الله وشهيد. طب ما واحدة من دولت تكفر الدين الا الدين سم قال فان جبريل عليه السلام قال لي ذلك. جبريل رجعه قال له لأ خلي بالك اللي انت قلته ده مش مطلق
في استثناء يا خبر ابيض. الموضوع كبير اوي. الموضوع ضخم يا اخوانا مش هين فعلا. اوعى تستسهل هزا الموضوع كنا جلوسا كما يقول محمد بن عبدالله بن جحش رضي الله عنه وارضاه رضي الله عن ابيه ورضي الله عن امه ورضي الله عن عمته
مين؟ محمد بن عبدالله بن جحش عمته تبقى زينب بنت جحش. ام المؤمنين رضي الله عنها وارضاها. صحابي جليل صغير شاب صغير بيقول كنا جلوسا عند رسول الله صلى الله عليه وسلم. فرفع رأسه الى السماء. نظر الى السماء
ثم وضع راحته على جبهته. متألم صلى الله عليه وسلم من اللي حصل. رفع راسه للسما وبعدين قام حاطط راسه كده طقطقة في رواية طقطق رأسه وبصره ثم وضع راحته على جبهته ثم قال سبحان الله
ماذا نزل من التشديد؟ في حكم نزل عليه يراه في تشديد ربنا سبحانه وتعالى يشدد فيه ومستغرب الرسول صلى الله عليه وسلم سبحان الله ماذا نزل من التشديد وسكت؟ صلى الله عليه وسلم. وروح. فيقول
الصحابي فسكتنا وفزعنا. فزعنا ايه اللي حصل؟ فلما كان من الغد سألته يا رسول الله ما هذا التجديد الذي نزل؟ قال والذي نفسي بيده. التشديد بقى جبريل نزل قال له ايه؟ قال لو ان
قتل في سبيل الله ثم احيي ثم قتل ثم احيي ثم قتل وعليه دين ما دخل الجنة حتى اقضي عنه دينه. حقوق الناس. حتى يا خبر ابيض. ده اتقتل في سبيل
الا تلات مرات لو ان لو حصل كده وعلي الدين برضو مش هيتفوت. ايه المواقف دي؟ الرسول صلى الله عليه وسلم نفسه يتعجب من هزا الموضوع وضع يده على جبهته يطأطأ بصره وقال سبحان الله كلها امور تعجب. عن سمرة
قال كنا مع النبي صلى الله عليه وسلم في جنازة فنادى وقال اهنا من بني فلان احد؟ عين قبيلة معينة. في حد من هنا من قبيلة فلان ما حدش رد. فقال اهنا من قبيلة بني فلان احد مرة تانية ما حدش رد. المرة التالتة في واحد رد
قال صلى الله عليه وسلم ما منعك في المرتين الاوليين ان الا تكونا اجبتني. اما اني لم انوه بك الا بخير انا مش هنادي عليك الا عشان حاجة خير انت ليه ما بتردش؟ الراجل قلقان خايف اشمعنى من بني فلان؟ فمرعوب خايف. فقال له ان فلانا
زكر عبد او يعني مسلم من عيلته من قبيلته مات من يومين ان فلانا لرجل منهم مات مأسورا بدينه. يعني ايه مقسوم بدينه؟ يعني محبوس عن الجنة. بالدين بتاعه. بينادي عليه من عيلته ليه؟ عشان حد يقضي عنه دينه يا اخواننا
حد من عيلته من حبايبه من الناس اللي بيحبوه يبعد عنه دينه. متعطل واقف محبوس بالدين بتاعه اصعب من كده في يوم من الايام الرسول عليه الصلاة والسلام واحد مات وسطيهم. من الصحابة
يقول جابر بن عبدالله فغسلناه وكفناه وحنطناه. ثم اتينا به رسول الله صلى الله عليه وسلم يصلي عليه كنا تصلي عليه. فخطى خطوة عشان يصلي عليه خلاص. وبعدين قام سألهم اعليه دين
قلنا ديناران قال لهم صلوا على صاحبكم ومشي. لا اله الا الله يا خبر ابيض! صلوا على صاحبكم. ومشي ما صلاش. ما كنش بيصلي على حد عليه دين. صلى الله عليه وسلم. فلما مشي ابو كتاتة
يعني اخوه اللي مات ده اخوه في الله يعني. قلبه اتعسر عليه. فقال يا رسول الله الديناران علي. انا هدفع الدينارين دولت للناس الدائنة فقال صلى الله عليه وسلم قد اوفى الله حق الغريم وبرأ منهم
الميت بدأ منهما الدينارين دولت الميت يعني فعلا الغريب حد ليه حاجة تانية عند الراجل ده الغريم اللي هو الراجل الدائم بتاعه خد البتاع والميت خلاص؟ قالوا نعم فصلى عليه. صلى الله عليه وسلم. بعد يومين الرسول عليه الصلاة والسلام نادى بالناس ما
فعل الديناران ها راحوا ولا لسه؟ فقال فقال ابو قتادة انما مات امس. ما لحقتش لسه الظلم فعاد اليه من الغد فقال قد قضيتهما. فقال صلى الله عليه وسلم الان بردت جلدته
اما برضو مع ان في واحد وعد بس لسه ما نفزش. لان الغريم لسه ما خدش فلوس. كل ده التشديد ده خطير جدا لان القرض يا اخواننا القرض الحسن عملية مفيدة جدا للمجتمع. الناس بتتزنق ومحتاجة حد
ساعتها لو كل واحد ساعد حد اتعامل معه موقف زي كده وما اتردش دينه ممكن العملية تقف بقى. يبطل يسلف حد يبطل فتتعطل مصالح الناس وقد يدفع الى الربا. يروح بقى لحد مرابي. فاحنا عايزين عملية ان الواحد لما يكون بقى
قرار كبير واستدان ان حد يساعده. فلو تكررت عدم عمليات عدم السداد الرسول صلى الله عليه وسلم خايف على الناس. هتقف العملية ويدفع الناس الى الشر وفوق كده يوم القيامة هيدفع من هزا الميزان ميزان الحسنات
يبقى انا نصايحي للي عنده ظروف على قد ما تقدر ما تستدينش من البداية. ولو استدنت ليكن الاضطرار وليس للرفاهية. وهذا التحذير شامل الاشخاص والهيئات. ما تستدين من شخص او تستدين من هيئة شركة مش عارف ايه عشان تشتري
طيب وخلي نيتك صريحة قوي قوي وانت بتستلف انك انت هتسد وفي الميعاد اللي وعدت الناس به خليها واضحة لان لو النية دي صادقة فعلا ربنا هيعينك. هو الرسول عليه الصلاة والسلام قال كده من اخذ دينا وهو يريد ان يؤديه اعانه الله عز وجل
ولو قدرت على السداد قبل الميعاد المتفق عليه ما تستناش. انت بتدفع خمسمية لشهر على خمس شهور مسلا الدائن موافق انك انت تدفع كل شهر لكن انت تجمع لك الفين ونص ادفعهم
اخلص. يا عالم بكرة في ايه؟ النفس يخرج ولا يعود. انت عندك القدرة واولادك مش هيكون عندهم. اخلص لو قدرت تسد قبل الميعاد سد. لو شعرت ان الوقت مش هيسعفك في السداد في الميعاد بتاعك. رح استأزن الدائن. ما تطنش وتبعد عنه
ما تشفوش رح له وقل له معلش انا مش قادر. عشان يعرف منك المصداقية. فيقدر يدي لك اجل واوعى تقترب بالربا. فيه نصائح سريعة كده للدائنين الدائن بقى المديون ده يعني الله يعينه. عنده ظروف خلته يستدين حتى لو قلنا بقى انه وصل لمرحلة الاضطرار والكلام اللي اتكلمنا عليه من شوية. لما تيجي تطلب دينك
عليك بالرفق. بالراحة. آآ الناس زروفها بتتقلب. ممكن العملية تتقلب الشهر الجاي اللي بعده تبقى انت اللي محتاج دين. الله اعلم ايه اللي بيحصل. فخليك رفيق بالناس. الرسول عليه الصلاة والسلام قاعد في الاوضة بتاعته مع السيدة عائشة. سمع
ست برة الزعيق ناس بتتخانق مع بعضها. واذا احدهما اتنين بيتخانقوا مع بعض او بصوتهم عالي يعني. ازا احدهما استودع الاخر ويسترفقه في شيء. بيقول له يا تحط عني جزء من الدين يا تديني مساحة من الزمن شوية اسد
والتاني يقول ايه؟ والله لا افعل. وبيقسم بالله ان هو لا انا عايز الدين دلوقتي. والله لا افعل. فالرسول عليه الصلاة والسلام خرج قال اين المتألي على الله لا يفعل المعروف؟ متأليا اللي بيحلف. مين ده اللي بيحلف انه مش هيعمل معروف
فالراجل سمع اللي هو الدائم بقى سمع الكلام ده اتخض. ما كنش مدي موضوع هزا الحجم. فقال يا رسول الله انا الذي قلت له اي احب خلاص اللي هو يختاره. عايز اضع جزء من الدين ماشي. عايز اخره ماشي. اترعب من من رد فعل الرسول
الرسول صلى الله عليه وسلم لان الرسول صلى الله عليه وسلم ما يحبش ان يكون في حد عليه دين ابدا. ولو قال لك اخرني شوية اخره شوية ان ربنا سبحانه وتعالى ذكر هذا الامر في القرآن الكريم احتفل به اهتم به. ذكر وان كان ذو عسرة فنظرة الى ميسرة
وايه وان تصدقوا خير لكم. يعني اخروا شوية ولو تقدر تسيب له شيء يبقى جزاك الله خير الرسول عليه الصلاة والسلام قاعد برضو سمع اتنين بردو بيتخانقوا على الدين. كان منهم كعب بن مالك وواحد كعب بن مالك رضي الله عنه والتاني
ابن ابي حضرت رضي الله عنه. آآ كعب ابن مالك له فلوس عند ابن ابي حضرة. طول ما عاد جه وابن ابن ابي حضرة معوش. فقال له لا عايز الفلوس دلوقتي
والكلام ده كان في المسجد الرسول عليه الصلاة والسلام برضو خرج لهم قال له ايه القصة؟ قال له كزا ميعاد السداد. فالرسول صلى الله عليه وسلم اشار بيدي الى كعب
ابن مالك عمل له كده نصص انت لك قديه عبده ولك مسلا مية درهم خليهم خمسين قال قد فعلت يا رسول الله. خلاهم باصص لابن ابي حضرت قم فقده. الحباية اتصرف
وده بتعمله البنوك دلوقتي لو انت عندك ديون جامدة على البنك ومش قادر تسد فالبنك بيقول لك طب نعمل لك تخفيض بس تدفع كله مرة واحدة دلوقتي موجود وهو في الشريعة جائز انك انت تتوسط عند حد مسلا عليه ديون عليه مسلا الفين
تروح للدقن وتقول له والله لو انا دفعت لك الف دولار دلوقتي تسيب الالف التانية وافق كان بها كويس يبقى وان تصدقوا خير لكم تصدقت بجزء تصدقت به كله والله جزاك الله كل خير. ليه ربنا سبحانه وتعالى جعل جزء من الزكاة للغارمين
ادي قضية خطيرة قضية دنيوية واخروية. فزكاتك برضو دور على الناس اللي محتاجة تسد ديونها وتسد عنها ربنا يسد عنك ان شاء الله يوم القيامة. احب الاعمال الى الله سرور تدخله على مسلم او
تكشف عنه كربة او تقضي عنه دينا. او تطرد عنه جوعا كما يقول صلى الله عليه وسلم. هذه احب الاعمال الى الله. انك انت عملت مصلحة دنيوية والمجتمع بقى امن وعلاقاته طيبة مع بعضها وعملت مصلحة اخروية في غاية الاهمية. ان انت انقزت الراجل ده من انه يدفع من
حسناته. هو كده كده هيدفع. لو انت سامحته خلاص مش هيدفع. لكن حتى لو كان شهيد في سبيل الله وما سامحتهوش هيدفع. من حسناته الدين اللي ووالله ما في حاجة بتروح. ما في حاجة بتروح. والله ولا الصمت هيروح. فخليك حريص على هذا الموضوع. خلاصة الموضوع
واخر ما يعني اخر حديس اقوله في هزه في هزه الحلقة الرسول عليه الصلاة والسلام من شدة اهتمامي بقضية ديون كان يقول ويدعو في صلاته. كما تقول السيدة عائشة رضي الله عنها. اللهم اني اعوذ بك من المأثم والمغرم. المغرم اللي هو الدين
اللهم اني اعوذ بك من المأثم والمغرم. فقال له قائل ما اكثر ما تستعيذ يا رسول الله من المغرم؟ انت كتير قوي من الدين ليه؟ شف قال ايه بقى صلى الله عليه وسلم وبها نختم قال ان الرجل اذا غرم حدث
فكذب ووعد فاخلف. فمش عايزه ودي علامات المنافقين فمش عايزه يكون كده. فبيستعيذ بالله ان ان هو ما يدخلش في قضايا الديون كلها. لا عندي بقى قدرة ولا ما عنديش قدرة. بلاش احسن. بلاش اعيش على قدي وخلاص. ما فيش داعي
على قد ما تقدر ولو استدنت قدر الله وما شاء فعل بسرعة سد بسرعة عشان ما تقعش في الموقف اللي الرسول صلى الله عليه وسلم بيتكلم عليه ده. اذا غرم حدث فكذب ووعد فاخلف. اسأل الله عز وجل ان
احفظ علينا حسناتنا. امين. يحفظها علينا ان نجد يوم القيامة الحسنات المتوقعين اننا نجدها في ميزان الحسنات نلاقيها ان في ناس وبدا لهم من الله ما لم يكونوا يحتسبون. فشيء خطير اتفاجئت ان ما فيش حسنات وانا عامل كتير. انا عامل كتير
اتسحب اتسحب عن طريق الديون او اتسحب عن طريق التعدي على الناس او غير ذلك من امور. نسأل الله عز وجل ان يفقهنا في سننه وان يعلمنا ما ينفعنا وان ينفعنا بما
علمنا انه ولي ذلك والقادر عليه والسلام عليكم ورحمة الله وبركاته